Tours

Tours (frantsesez  ahoskatua) Frantziako mendebaldean dagoen barrualdeko hiria da Indre eta Loira departamenduko hiriburua. Frantzia osoko populatuenen artean dago. Loira ibaiak udalerria zeharkatzen du.

Historia 

Eskualdean Caesarodinum hiri zaharra existitu zen, turonen hiriburua izan zena. IV. mendean Galiako erlijiogune garrantzitsuenetako bat zen. Mende hartakoa da San Martin Tourskoa, hiriak izan zuen bigarren apezpikua. Haren hilobiak Done Jakue bideko erromes askoren bisita erakarri zuen, eta Done Jakue bide osoan (besteak beste, Euskal Herrian) eliza asko daude San Martin Tourskoari eskainiak.

V. mendetik aurrera Civitas Turonum izena hartu zuen. VIII. mendetik Erdi Aroa arte hiri oparoa izan zen. XVI. mendean kalbindarrak nagusitu ziren hirian, eta garrantzi handia izan zuen Erreforman.

Ekonomia 
Nekazaritza produktuen merkataritza eta industria (tresneria elektrikoa eta mekanikoa, burdinbide gaiak, automobilgintzarako gaiak, kimika industria, zeramikagintza, ehungintza) dira ekonomia jarduera nagusiak.

Toursek Unibertsitatea dauka.

Ondarea 
Aipagarriak dira Saint-Gatian katedral gotiko-pizkundekoa, XI.-XIII. mendeko Saint Julien eliza, eta Arkeologia eta Arte Ederretako museoak.

Gobernuak San Martin Tourskoaren basilika eta herriko gaztelua monumentu historiko izendatu zituen.

Erreferentziak

Ikus, gainera 

 Frantziako hiri nagusien zerrenda

Kanpo estekak